Olynth spray nazal pentru copii 0,5mg/ml, 10ml, Kenvue
Olynth spray nazal pentru copii 0,5mg/ml, 10ml, Kenvue Conține xilometazolină, care ajută la reducerea congestiei mucoasei nazale, reducând inflamația membranei mucoase (mucoasa nazală), pentru a vă ajuta să respirați mai ușor. Medicamentul este utilizat pentru tratamentul de scurtă durată al congestiei nazale însoțite de secreții nazale, asociate cu răceală sau sinuzită. Compozitie: Substanța activă este clorhidrat de xilometazolină, 0.5mg per mililitru de soluție. Fiecare pulverizare de Olynth 0.5mg/ml(=0.070ml) conține 35ug (sau 0.035mg) clorhidrat de xilometazolină. Celelalte componente sunt: edetat de sodiu, clorură de sodiu, dihidrogenofosfat de sodiu dihidrat, hidrogenofosfat de disodiu dihidrat, sorbitol (E420), clorură de benzalconiu și apă purificată. Mod de administrare: Dacă medicul sau farmacistul nu va recomanda altfel, utilizați un puf de Olynth 0.5mg/ml în fiecare nară de până la 3 ori pe zi,timp de maxim 7 zile.Nu depășiți doza recomandată. Se scoate capacul protector. Pentru a se asigura eliberarea corectă a dozelor, înainte de prima administrare se pulverizează în aer prin apăsarea pompei dozatoare de 2-3 ori. Astfel, pompa este pregătită pentru administrare. Pentru utilizare se apasă pe pompa o singură dată, apoi se inspiră lent. În timpul administrării, flaconul se ține în poziție verticală, cu pompa orientată în sus. Nu se utilizează produsul în poziție orizontală sau orientat în jos. După utilizare se acoperă cu capacul protector. În caz de rinită cronică, Olynth 0,5% trebuie administrat numai sub supraveghere medicală, datorită riscului de atrofie a mucoasei nazale. Contraindicatii: Nu utilizaţi Olynth 0,5 mg/ml dacă dumneavoastră sau copilul dumneavoastră sunteţi alergic la xilometazolină sau la oricare din celelalte componente ale medicamentului. Precautii: Înainte să utilizaţi Olynth 0,5 mg/ml, adresaţi-vă medicului dumneavoastră sau farmacistului. Sarcina, alăptarea și fertilitatea: Dacă sunteţi gravidă sau credeţi că sunteţi gravidă sau intenţionaţi să rămâneţi gravidă, adresaţi-vă medicului dumneavoastră sau farmacistului pentru recomandări înainte de a lua orice medicament. Olynth 0,5 mg/ml nu trebuie utilizat în timpul sarcinii deoarece nu se cunoaşte cum acţionează asupra copilului nenăscut. Dacă alăptaţi, discutaţi cu medicul dumneavoastră înainte de a utiliza acest medicament. Nu se ştie dacă substanţa activă trece în laptele matern. Conducerea vehiculelor şi folosirea utilajelor: Olynth 0,5 mg/ml nu are niciun efect cunoscut asupra capacităţii de a conduce vehicule şi de a folosi utilaje. Prezentare: 10ml Cititi cu atentie prospectul inainte de utilizare! https://www.anm.ro/_/_PRO/PRO_12104_28.06.19.pdf